Ehdotus EUROOPAN PARLAMENTIN JA NEUVOSTON ASETUS liittymistä valmistelevasta tukivälineestä annetun neuvoston asetuksen (EY) N:o 1085/2006 muuttamisesta /* KOM/2011/0446 lopullinen - 2011/0193 (COD) */





PERUSTELUT 1. Tausta Islanti ja Montenegro Eurooppa-neuvosto totesi 17. kesäkuuta 2010 päätelmissään, että Islanti täyttää Kööpenhaminassa vuonna 1993 kokoontuneen Eurooppa-neuvoston vahvistamat poliittiset arviointiperusteet, ja suhtautui myönteisesti komission lausuntoon Islannin EU-jäsenyyshakemuksesta. Tämän perusteella Eurooppa-neuvosto päätti aloittaa neuvottelut Islannin kanssa. Islanti on siten ehdokasmaa. Joulukuun 16. ja 17. päivänä 2010 kokoontunut Eurooppa-neuvosto hyväksyi neuvoston 14. joulukuuta 2010 tekemät laajentumista koskevat päätelmät ja päätti antaa Montenegrolle ehdokasmaan aseman. Komissio ehdottaa sen vuoksi neuvostolle ja Euroopan parlamentille liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (”IPA-asetus”) muuttamista Islannin ja Montenegron siirtämiseksi mahdollisten ehdokasmaiden luettelosta (liite II) ehdokasmaiden luetteloon (liite I). 19 artikla Komissio ehdottaa neuvostolle ja Euroopan parlamentille IPA-asetuksen (EY) N:o 1085/2006 19 artiklan ”Osallistumista ja alkuperää koskevat säännöt, tukikelpoisuus” muuttamista sen säännösten yhdenmukaistamiseksi eurooppalaista naapuruuden ja kumppanuuden välinettä koskevista yleisistä määräyksistä annetun asetuksen (EY) N:o 1638/2006 (”ENPI-asetus”) 21 artiklan ”Osallistuminen tarjouskilpailuihin ja sopimuksiin” säännösten kanssa. Kyseinen muutos koskee ehdotuspyyntöihin osallistumista koskevaa kysymystä, jonka liittymistä valmistelevan tukivälineen puitteissa toteutettaviin rajatylittäviin yhteistyöohjelmiin osallistuvat EU:n jäsenvaltiot ovat esittäneet. Jäsenvaltiot pyysivät, että osallistuminen ehdotuspyyntöihin rajoitetaan hakijoihin, jotka ovat peräisin asianomaisiin liittymistä valmistelevan tukivälineen puitteissa toteutettaviin rajatylittäviin yhteistyöohjelmiin osallistuvista maista. Eurooppalaisen naapuruuden ja kumppanuuden välineen puitteissa toteutettavien rajatylittävien yhteistyöohjelmien osalta asia on jo näin. Neuvosto kehotti komissiota ehdottamaan pikimmiten ratkaisua. Komissio on toteuttanut arvioinnin 19 artiklan tarkistamisesta aiheutuvista mahdollisista vaikutuksista. Siinä otettiin erityisesti huomioon johdonmukaisuus muiden ulkoisen avun välineiden ja erityisesti eurooppalaisen naapuruuden ja kumppanuuden välineen kanssa, johon liittyy rajatylittävän yhteistyön osa-alue. Komissio ehdottaa sen vuoksi, että 19 artikla olisi yhdenmukaistettava ENPI-asetuksen (EY) N:o 1638/2006 21 artiklan kanssa lisäämällä uusi 9 kohta, jolla rajatylittävien yhteistyöohjelmien paikallinen luonne huomioon ottaen osallistuminen ehdotuspyyntöihin rajoitettaisiin paikallisiin toimijoihin. Apu Kyproksen turkkilaiselle yhteisölle ja IPA:n hallintokomitea Komissio ehdottaa IPA-asetuksen muuttamista siten, että Phare-komitea voisi jatkaa komission avustamista Kyproksen turkkilaiselle yhteisölle annettavan rahoitusavun hallinnoinnissa Kyproksen turkkilaisen yhteisön avustamisesta annetun asetuksen (EY) N:o 389/2006 mukaisesti. Voimassa olevat aiemmat säännökset Euroopan parlamentin ja neuvoston asetus (EU) N:o 540/2010, annettu 16 päivänä kesäkuuta 2010, liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006([1]) muuttamisesta. Komission asetus (EY) N:o 718/2007([2]), annettu 12 päivänä kesäkuuta 2007, liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta. Neuvoston asetus (EY) N:o 389/2006([3]), annettu 27 päivänä helmikuuta 2006, rahoitusvälineen perustamisesta Kyproksen turkkilaisen yhteisön taloudellisen kehityksen edistämiseksi ja Euroopan jälleenrakennusvirastosta 5 päivänä joulukuuta 2000 annetun asetuksen (EY) N:o 2667/2000 muuttamisesta. Johdonmukaisuus suhteessa unionin muuhun politiikkaan ja muihin tavoitteisiin Komissio on arvioinut 19 artiklan tarkistuksen mahdolliset vaikutukset ottaen huomioon seuraavat seikat: 1) Arviointi johdonmukaisuudesta suhteessa asetukseen (EY) N:o 2112/2005 (nk. sidonnaisuuksien purkamista koskeva asetus) 2) Yhdenmukaisuus muiden ulkoisen avun välineiden kanssa. Arvioinnin tuloksena on päätelty, että IPA-asetuksen (EY) N:o 1085/2006 19 artikla olisi yhdenmukaistettava ENPI-asetuksen (EY) N:o 1638/2006 21 artiklan ”Osallistuminen tarjouskilpailuihin ja sopimuksiin” kanssa lisäämällä IPA-asetukseen uusi 9 kohta. 2. Sidosryhmien kuuleminen ja asiantuntijatiedon käyttö Komissio on toteuttanut sisäisen kuulemisen. Ulkopuolisten asiantuntijoiden käyttö ei ollut tarpeen. Vaikutusten arviointi Ei sovelleta. 3. ehdotuksen oikeudellinen sisältö Ehdotetun toimen lyhyt kuvaus: kolme muutosta liittymistä valmistelevasta tukivälineestä 17 päivänä heinäkuuta 2006 annettuun neuvoston asetukseen (EY) N:o 1085/2006. I. Islanti ja Montenegro siirretään mahdollisten ehdokasmaiden luettelosta (liite II) ehdokasmaiden luetteloon (liite I) Europpa-neuvoston päätösten mukaisesti. II. Lisätään 19 artiklaan uusi 9 kohta. III. Muutetaan 25 artiklan 1 kohdan toinen alakohta. Oikeusperusta Euroopan unionin toiminnasta tehdyn sopimuksen 212 artiklan 2 kohta. Toissijaisuusperiaate Ei sovelleta. Suhteellisuusperiaate Ei sovelleta. Säädöslajin valinta Ehdotettu säädöslaji: neuvoston asetuksen muutos. Muut sääntelytavat eivät soveltuisi seuraavasta syystä: asetusta on muutettava asetuksella. 4. talousarviovaikutukset Tästä toimenpiteestä ei aiheudu lisämenoja. 5. Lisätiedot Yksinkertaistaminen Ei sovelleta. 2011/0193 (COD) Ehdotus EUROOPAN PARLAMENTIN JA NEUVOSTON ASETUS liittymistä valmistelevasta tukivälineestä annetun neuvoston asetuksen (EY) N:o 1085/2006 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 212 artiklan 2 kohdan, ottavat huomioon Euroopan komission ehdotuksen([4]), sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Liittymistä valmistelevasta tukivälineestä 17 päivänä heinäkuuta 2006 annetussa neuvoston asetuksessa (EY) N:o 1085/2006([5]) säädetään tuesta, jota annetaan ehdokasmaille ja mahdollisille ehdokasmaille niiden asteittain lähentyessä Euroopan unionin standardeihin ja politiikkoihin sekä asiaankuuluvissa tapauksissa myös yhteisön säännöstöön unionin jäsenyyttä varten. (2) Neuvoston asetuksessa (EY) N:o 1085/2006 tehdään selvä ero ehdokasmaiden ja mahdollisten ehdokasmaiden välillä. (3) Kesäkuun 17 päivänä 2010 kokoontunut Eurooppa-neuvosto suhtautui myönteisesti komission lausuntoon Islannin EU-jäsenyyshakemuksesta, totesi, että Islanti täyttää Kööpenhaminassa vuonna 1993 kokoontuneen Eurooppa-neuvoston vahvistamat poliittiset arviointiperusteet, ja päätti aloittaa liittymisneuvottelut Islannin kanssa. Islanti on siten ehdokasmaa. (4) Joulukuun 17 päivänä 2010 kokoontunut Eurooppa-neuvosto hyväksyi neuvoston joulukuussa 2010 tekemät laajentumista koskevat päätelmät ja päätti antaa Montenegrolle ehdokasmaan aseman. (5) Neuvosto kehotti komissiota ehdottamaan neuvoston asetuksen (EY) N:o 1085/2006 19 artiklan muuttamista niiden sääntöjen selventämiseksi, jotka koskevat osallistumista sellaisiin tukisopimusten tarjouskilpailuihin, jotka rahoitetaan liittymistä valmistelevan tukivälineen rajatylittävän yhteistyön osa-alueen mukaisesti, sekä yhdenmukaisuuden varmistamiseksi muiden ulkoisen avun välineiden ja erityisesti eurooppalaisen naapuruuden ja kumppanuuden välineen kanssa. (6) Rahoitusvälineen perustamisesta Kyproksen turkkilaisen yhteisön taloudellisen kehityksen edistämiseksi ja Euroopan jälleenrakennusvirastosta annetun asetuksen (EY) N:o 2667/2000 muuttamisesta 27 päivänä helmikuuta 2006 annetussa neuvoston asetuksessa (EY) N:o 389/2006([6]) nimetään 18 päivänä joulukuuta 1989 annetussa neuvoston asetuksessa (ETY) N:o 3906/89([7]) säädetty komitea (”Phare-komitea”) avustamaan komissiota Kyproksen turkkilaiselle yhteisölle annettavan avun hallinnoinnissa. Asetuksen (EY) N:o 1085/2006 25 artiklan mukaisesti asetus (ETY) N:o 3906/89 on kumottu, mutta sitä sovelletaan kuitenkin edelleen vuotta 2007 edeltävien varainhoitovuosien talousarvioiden toteuttamiseksi annettujen säädösten ja sitoumusten täytäntöönpanoon. Koska asetus (EY) N:o 389/2006 on Kyproksen turkkilaiselle yhteisölle annettavan rahoitustuen perussäädös vielä kyseisen varainhoitovuoden jälkeenkin, Phare-komitean toimintaa olisi myös jatkettava. (7) Sen vuoksi asetusta (EY) N:o 1085/2006 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 1085/2006 seuraavasti: (1) Lisätään 19 artiklaan seuraavasti kohta: ”9. Kohdat 1–8 eivät rajoita sentyyppisten järjestöjen osallistumista, jotka ovat luonteensa tai sijaintinsa perusteella tukikelpoisia ottaen huomioon toimenpiteen tavoitteet.” (2) Korvataan 25 artiklan 1 kohdan toinen alakohta seuraavasti: ”Kumottuja asetuksia ja asetusta (EY) N:o 2666/2000 sovelletaan kuitenkin edelleen vuotta 2007 edeltävien varainhoitovuosien talousarvioiden toteuttamiseksi annettujen säädösten ja sitoumusten täytäntöönpanoon ja Bulgarian tasavallan ja Romanian liittymisehtoja ja niiden sopimusten mukautuksia, joihin Euroopan unioni perustuu(*), koskevan asiakirjan 31 artiklan täytäntöönpanoon sekä neuvoston asetuksen (EY) N:o 389/2006(**) 3 artiklan täytäntöönpanoon. ______________________________ *EUVL L 157, 21.6.2005, s. 203. **EUVL L 65, 7.3.2006, s. 5.” (3) Lisätään liitteessä I Kroatiaa koskevan kohdan jälkeen seuraavat: ” —Islanti —Montenegro”. (4) Poistetaan liitteestä II seuraavat: ” —Islanti —Montenegro”. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja ([1]) EUVL L 210, 31.7.2006, s. 82. ([2]) EUVL L 170, 29.6.2007, s. 1. ([3]) EUVL L 65, 7.3.2006, s. 5. ([4]) EUVL C , , s. . ([5]) EUVL L 210, 31.7.2006, s. 82. ([6]) EUVL L 65, 7.3.2006, s. 5. ([7]) EYVL L 375, 23.12.1989, s. 11.